**Ministru kabineta noteikumu projekta “”HOTEL SCHOOL” Viesnīcu biznesa koledžas nolikums” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu anotācijas kopsavilkums nav jāaizpilda, jo anotācijas I sadaļas 2.punkts nepārsniedz divas lapaspuses. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “”HOTEL SCHOOL” Viesnīcu biznesa koledžas nolikums” (turpmāk – projekts) ir izstrādāts saskaņā ar Augstskolu likuma 10.1panta pirmo daļu, kas nosaka, ka koledžas nolikumu kā Ministru kabineta noteikumus izdod Ministru kabinets pēc izglītības un zinātnes ministra ieteikuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sabiedrība ar ierobežotu atbildību “”HOTEL SCHOOL” Viesnīcu biznesa koledža” (turpmāk – koledža) ir reģistrēta Izglītības iestāžu reģistrā 2013.gada 15.janvārī. Saskaņā ar Izglītības likuma 24.panta trešo daļu iesniegumam par izglītības iestādes reģistrāciju pievienojams izglītības iestādes dibinātāja apstiprināts izglītības iestādes darbības nolikums. Minētais attiecināms arī uz koledžu reģistrāciju. Augstskolu likuma 2.panta pirmā daļa nosaka, ka Augstskolu likums attiecas uz visām Latvijas Republikā esošajām augstskolām un koledžām neatkarīgi no to dibināšanas un finansēšanas kārtības un specializācijas, tas regulē augstskolu un koledžu darbības tiesisko pamatu, nosaka un aizsargā augstskolu autonomiju. Saskaņā ar Augstskolu likuma 10.1panta pirmo daļu katra koledža darbojas uz tās nolikuma pamata un katras koledžas nolikumu kā Ministru kabineta noteikumus izdod Ministru kabinets pēc izglītības un zinātnes ministra ieteikuma. No minētā izriet, ka koledžas darbība noris saskaņā ar Augstskolu likumā noteikto, līdz ar to koledžas nolikums nosaka sīkāku koledžas darbības regulējumu. Augstskolu likumā nav paredzēts, cik ilgā laikā pēc koledžas darbības reģistrācijas ir jāapstiprina Ministru kabinetā tās nolikums.  Augstskolu likuma 9.panta otrā daļa nosaka, ka koledža ir tiesīga izsniegt valstiski atzītus diplomus par attiecīgas studiju programmas apguvi, ja attiecīgā koledža ir akreditēta, attiecīgā studiju programma ir akreditēta un attiecīgās koledžas nolikums apstiprināts Ministru kabinetā. Ja kaut viens no šiem nosacījumiem neizpildās, koledžai nav tiesību izsniegt valsts atzītu diplomu. Koledžas pirmā studiju programma tika licencēta 2015.gada 1.aprīlī. Saskaņā ar Augstskolu likuma 55.3panta pirmo daļu koledžas studiju virziens bija jāakreditē divu gadu laikā pēc tam, kad tika uzsākta licencētās studiju programmas īstenošana. Koledžas studiju virziens “Viesnīcu un restorānu serviss, tūrisma un atpūtas organizācija” akreditēts 2017.gada 22.augustā uz diviem gadiem. Ņemot vērā to, ka saskaņā ar Ministru kabineta 2015.gada 14.jūlija noteikumu Nr.407 “Augstskolu, koledžu un studiju virzienu akreditācijas noteikumi” 10.punktu lēmums par koledžas akreditāciju var tikt pieņemts, ja lēmuma pieņemšanas dienā ir akreditēta ne mazāk kā puse no studiju virzieniem, ko koledža īsteno, un zinot, ka koledža īsteno tikai vienu studiju virzienu, Izglītības un zinātnes ministrija 2017.gada septembrī vērsās ar vēstuli pie koledžas ar lūgumu iesniegt Izglītības un zinātnes ministrijā koledžas nolikumu, kuru nepieciešams apstiprināt kā Ministru kabineta noteikumus. Izglītības un zinātnes ministrija secināja, ka koledža varētu tuvākā laikā iesniegt iesniegumu koledžas akreditācijai, un, lai koledžai būtu iespējams saskaņā ar Augstskolu likuma 9.panta otrajā daļā noteikto izsniegt valsts atzītu diplomu, Izglītības un zinātnes ministrija nodrošina nepieciešamo darbību veikšanu. Koledžai nav tiesību izsniegt valsts atzītus diplomus, kamēr nav izpildīti visi Augstskolu likuma 9.panta otrajā daļā noteiktie nosacījumi, no kuriem šobrīd izpildīts ir tikai viens.  Koledžas nolikumā ietvertas Augstskolu likuma 10.1panta pirmajā daļā noteiktās prasības, lai nodrošinātu koledžas darbības atbilstību augstāko izglītību reglamentējošajiem normatīvajiem aktiem.  Koledžas nolikumā ir ietverts nosacījums, ka koledžas likvidācijas gadījumā tās pastāvīgi glabājamie dokumenti tiek nodoti Latvijas Nacionālajā arhīvā sakārtotā veidā, jo saskaņā ar Arhīvu likuma 7.panta pirmo daļu koledžai likvidācijas gadījumā ir pienākums nodot pastāvīgi glabājamos dokumentus (personāla dokumentus, tai skaitā studējošo lietas) Latvijas Nacionālajā arhīvā. Šāda prasība iekļauta nolikumā, lai aizsargātu personas, kas strādājušas un studējušas koledžā, ņemot vērā to, ka Izglītības un zinātnes ministrijas praksē ir bijušas situācijas, kad privātpersonu dibinātās augstākās izglītības iestādes nenodod dokumentus arhīvā un likvidācijas gadījumā nav iespējams dokumentus vairs nekur saņemt.  Ņemot vērā to, ka koledžai jādarbojas saskaņā ar tās nolikumu un saskaņā ar Augstskolu likuma 9.panta otro daļu viens no nosacījumiem, lai izsniegtu valsts atzītu diplomu ir tas, ka koledžas nolikums ir apstiprināts Ministru kabinetā, nepieciešams pieņemt projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz koledžu un tās personālu. |
| 2. | Tiesiskā regulējuma ietekme uz tautsaimniecību un administratīvo slogu | Projekts nodrošinās koledžas darbību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts nerada ietekmi uz valsts vai pašvaldību budžetu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts nerada ietekmi uz tiesību normu sistēmu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts neskar Latvijas Republikas starptautiskās saistības. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildē būs iesaistīta koledža un tās personāls. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz valsts pārvaldes funkcijām un institucionālo struktūru. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

L.Upīte, 67047816

linda.upite@izm.gov.lv